היינו עורכים הרבה טיולים חלקם במסגרת ביה״ס, חלקם במסגרת הנוער העובד

והלומד וחלקם במסגרת משפחתית. המשחקים ששיחקנו היו: תופסת, כדור-סל,

כדור רגל, מחניים, דודס, כיבוש שטחים עם אולר.

שאר הבילויים באותה תקופה היו, הליכה משותפת לסרטים ופיקניקים בגנים ציבוריים.

אני השתתפתי בחוגי מוזיקה: אקורדיון, גיטרה, מלודיקה ובריקודי עם. השתתפתי

בלהקת גבעתיים.

בכיתה ד' הצטרפתי לתנועת הנוער העובד והלומד בקן בורוכוב בגבעתיים. הייתי

נאמנה לתנועה 8 שנים, עד הגיוס לשל"ת המוקדם.

בתנועה התחנכנו על בסיס ציוני, להיות נכונים למלא חובות, נאמנים לעמנו מולדתנו.

סוף הדרך בתנועה הוא גיבוש גרעין ויציאה לנח"ל. קיבוץ היעד שלנו היה – יפתח

(קיבוץ צעיר), שבו היינו אמורים להיקלט ולהמשיך את דרכנו הקיבוצית, בחיינו

העתידיים.

באותה תקופה כהכנה לחיי ותרבות הקיבוץ נהוג היה לצאת לשל"ת מוקדם בקיבוץ

ותיק על מנת ללמוד את הלכות החיים הקיבוציים. בחלקנו נפל השל"ת בקיבוץ אשדות

יעקב איחוד.

בשנת 1968 זמן מלחמת ההתשה, אזור עמק הירדן היה בכותרות, המשק הופגז

ישירות, היו הרבה נפגעים, המצב היה קשה פיזית ומורלית. באותה תקופה קשה

הגעתי כחברת גרעין "פסגות", לשל"ת בקיבוץ . הגענו כשבעים חברים צעירים מקן

בורוכוב, קן צפון ומכפר הירוק, מלאי רצון טוב להגשים. הרגשנו כי מוטלת עלינו

אחריות רבה לעזור בעיקר בעבודה בענפים השונים ולנסות לרומם כמה שאפשר, את

מצב הרוח מבחינה חברתית.

אני בעיקר עבדתי בענף הזיתים, שם דרך אגב, הכרתי את סבא אריק, שהיה בחופשה

חקלאית מטעם הצבא, והקדיש אותה לענף הזיתים, כאחראי על הקבוצה שלנו. בתום

תקופת השל"ת, אחרי חצי שנה לשהותנו בקיבוץ, ולפני התגייסות בני הגרעין לנח"ל,

(הבנות התגייסו חודשיים אחרי הבנים)ערכנו טיול ל"ואדי קלת", במהלך הטיול מעדתי

ונחבלתי קשות בברך. זה מנע ממני להתגייס עם כל חברי הגרעין.

בתחילה מצב רוחי היה ירוד, אבל לבסוף, מ"עז יצא מתוק", הכף הוכרעה לטובת

הלימודים. במקום להתגייס לצבא ככ"ל (כושר לקוי) ולהיות בלי החברה רוב השרות,

הציעו לי לצאת לעתודה צבאית כמורה חיילת. העדפתי לנצל את הזכות שנפלה בחלקי

ויצאתי ללמוד הוראת מתמטיקה באוניברסיטה.

הקשרים עם חברי הגרעין בזמן השירות הצבאי היו מאד חזקים, הן בביקורם באשדות,

ביפתח ובביתם. כמו כן הקשרים עם אריק הלכו והתהדקו ובעקבותיהם התחזקו

הקשרים עם אשדות.

עם תום לימודי בשנת 1971, בסמינר לוינסקי בת"א במגמת הוראת מתמטיקה

בחט"ב. סיימתי במחזור הראשון שהסמינר העניק תואר ראשון B.A בחסות

אוניברסיטה ת"א. הגעתי לאשדות יעקב איחוד, דרך קבע, התחתנתי עם אריק שהיה

אז בצבא קבע, מאז ועד היום אני חברת הקיבוץ. בו הקמנו אני יחד עם סבא אריק את

ביתנו - משפחתנו.

אני אוהבת את אשדות ונופיה והאווירה המיוחדת של העמק הקסום נותנת לי טעם לחיים.

נולדו לנו 4 ילדים, בני קיבוץ.

ניצן נולד בפברואר 1972 בנה את ביתו באשדות יעקב איחוד

לירון נולדה באוגוסט 1975 בנתה את ביתה באשדות יעקב איחוד

גורן נולד באוגוסט 1982 גר בפתח תקוה

אורן נולד בדצמבר 1986 בנה את ביתו באשדות יעקב איחוד

משנת 1972התחלתי לעבוד במשרד החינוך, 24 שנות הוראה רצופות בבית החינוך

באשדות יעקב איחוד, כמחנכת ורכזת המתמטיקה, הקמתי בביה"ס מרכז לימודי

חדשני למתמטיקה בשילוב מחשב.

בשנותי האחרונות בביה"ס, השתלבתי במערך ההדרכה במשרד החינוך, ללא שנות

צינון. התחלתי להדריך מורים ביישום תוכנות מחשב במסגרת של יום בשבוע כעבור

באותה עת קיבלתי פנייה ממירה לוין (אפיקים) ששימשה אז רכזת חינוך הגיל הרך

במועצה, להעביר השתלמות מיחשוב לגננות. באותה תקופה התחלתי ליישם את

שיטות העבודה החדשות בגני ילדים ברמת הגולן במסגרת של יום עבודה בשבוע

כאשר לנגד עיני הטמעת נושא המחשוב בגנים כחלק אינטגראלי בתכנים הלימודים.

העניין היה מורכב טכנית, היות שלא הוקצה לי רכב, שלחה המועצה האזורית גולן,

נהג שהביא אותי מהבית וליווה אותי לאורך כל היום. בכל יום כזה "חרשתי" לא פחות

מארבעה גנים ואחר הצהריים העברתי השתלמויות לגננות בפסג"ה (פיתוח סגלי

הוראה) קצרין, המאמץ היה עצום.

מקץ תקופה, פנתה אלי, מפקחת מדעים וטכנולוגיה בגיל הרך, ונתנה לי יום הדרכה

במחוז להטמיע את תכנית המדע והטכנולוגיה בגני הילדים במחוז. השתתפתי במטה

המחוזי והארצי בתחום זה.

וב-20 השנים האחרונות (מתוך 40 שנות עבודתי במשרד החינוך),

ניהלתי את מהל"ב – מרכז ההדרכה לתקשוב בחינוך, האזורי במחוז צפון, שהיה

ממוקם במגדל העמק. עם פרישתי ממשרד החינוך**,** בשנת 2013**,** חברתי לחברת אדיולוג - ממשק **–** חברת הדרכות לחדשנות חינוכית, שנותנת שירותים לעובדי הוראה בגני ילדים ובתי ספר במשרד החינוך.

**ניהול מהל"ב**  
מהל"ב – "מרכז הדרכה לתקשוב בחינוך" של משרד החינוך, ממוקם בטבורו של

'עמק הסיליקון' הישראלי במגדל העמק. ניהלתי אותו כ-20 שנה.

עיקר תפקידו של המרכז להדריך מורים ולהקנות להם כלי עבודה שיענו על אתגרי

הלימוד של האלף השלישי.

המאה ה-21. מהל"ב, החולש על 37 רשויות, הוא הגדול מבין המרכזים המצויים

בצפון ומן המובילים בארץ. המרכז היה ממוקם בבניין חדש ומבהיק, הטובל בנוף

יפהפה, צופה על עמק יזרעאל הגליל התחתון והגלבוע, וכלולים בו היישובים נצרת,

נצרת עלית, מגדל העמק, רמת ישי, יקנעם, מגידו, עפולה, כפר תבור ועוד ישובים

רבים מהמגזר הערבי.

המרכז התפרס על פני 180 מטרים רבועים ניתן למצוא את מיטב העזרים

והפירוטכניקה: מחשבים, פאר המילה האחרונה, שקועים בתוך שולחנות שקופים

אליהם מתמזגים כיסאות מתכווננים שניתן להתאים לכל גובה. השולחן משמש בו-

זמנית כמסך מחשב וכמשטח עבודה רגיל.

במהל"ב יש צוות חשיבה ניהולי הכולל מנהלת, תפקיד אותו אני מילאתי, רכזת

קורסים, אחראית בתי"ס יסודיים, אחראית בתי"ס על יסודיים, רכז המגזר הערבי,

אחראית תקשורת ועוד. מהל"ב מסייע (מכל הלב) באמצעות 40 מנחים ל – 203 בתי

ספר באזור הצפון מן המגזר היהודי, הערבי, הדרוזי והצ'רקסי.

המרכז מקיים קשר רציף עם מנהלי מחלקות החינוך ברשויות, מתקיימים ביקורים

שוטפים, וכן השתלמויות עבור כל עו"ה (עובדי הוראה), מנהלי בתי ספר המובילים

בתוקף תפקידם את נושא התקשוב, רכזי תקשוב בית ספריים, מפקחים כוללים

ומפקחים מקצועיים, מדריכים בתחומי דעת שונים, ומחנכים.

תפיסת העולם של מהל"ב מדברת על יצירת סביבת לימוד עתירת טכנולוגיה

המאפשרת התמודדות עם אתגרי העולם המשתנה במהירות, וזאת הודות להקניית

מיומנויות של למידה עצמאית רלוונטית, טיפול במידע, שיפור וחידוש האפקטיביות

בהוראה וקידום רמתו המקצועית של המורה על מנת שיוכל לשרוד בסביבה טכנולוגית.

תקשוב, הוא מונח המשלב בתוכו את צמד המילים: מיחשוב ותקשורת (מחשבים).

מעבר להיותה צינור מידע, התקשורת היא דרך ליצירת קשר בין חברה לפרטיה,

באמצעות דואר אלקטרוני, קבוצות דיון או בשיחות מקוונות. במערך זה, הופך

המחשב לחלק זמין ובלתי נפרד של הסביבה הלימודית ובאמצעותו ניתן להשפיע על

כישורי חשיבה, ערכים, מיומנויות, תכנים ושיטות למידה. שילוב המחשב בתהליכי

ההוראה והלמידה מתאים לחזון הבית ספרי ורכזי התקשוב והמורים המשתלמים

במרכז מיישמים אותו הלכה למעשה.

המחשב הוא כלי דומיננטי המשתלב בכל תחומי ההוראה (מקצועות הליבה:

מתמטיקה, אנגלית, מדעים, אוריינות שפה).

יום עבודה שיגרתי (לגבי) התחיל בשש וחצי בבוקר עם התנעת הרכב והסתיים

במקרה הטוב בשש-שבע בערב, כשחזרתי הביתה ובטרם התפניתי להשיב על עשרות

ה"אי-מיילים" הממתינים לי. הקדשתי זמן למשפחה. חרף היום הארוך והמתיש שעבר

עלי, השתדלתי לשמור על רעננות וחיוניות יוצאי דופן, ולא חשתי עייפות או קוצר רוח.

אני יכולה להעיד, שבתקופת לימודי לתואר שני במנהל חינוך, אותו עשיתי במקביל

לעבודתי כמנהלת מהל"ב, הסתפקתי בשלוש שעות שינה בלבד, וכך יכולתי לעמוד

במטלות הלימודיות והפדגוגיות גם יחד.

נמשכתי מאד לתחום הזה, ובעיקר כאשר התאפשר לי לעסוק בהדרכה במקביל

לעבודתי כמורה וכרכזת תחום המתמטיקה ב"מול גלעד", במסגרתה הובלתי מהלך

של מעבר מלימודי מתמטיקה ברמות שונות, ללימודים הטרוגניים. ראלי הצטרפה

לפרויקטים בבתי ספר יסודיים ומונתה כחלק מצוות מקצועי ארצי לפיתוח וכתיבת

תכנית לימודים בנושא חשיבה מדעית מרחבית לגיל הרך. במקביל להדרכה,

התפתחה ראלי גם ברמה האישית שעה שסיימה לימודיה לתואר ראשון בחינוך

ולאחר מכן תואר שני במינהל חינוך.

ככל שהתעמקתי בו, הפך נושא ההדרכה בתקשוב לחלק מרכזי עבורי, ועם הזמן

התחלתי להדריך גם במכללת עמק הירדן ובמרכז ההדרכה המחוזי ששכן אז בנצרת

עילית. שנים כיהנתי כרכזת בתי הספר היסודיים במחוז. עם פרישת מנהל המרכז

לגמלאות התמניתי ע"י המפקחת לתקשוב משרד החינוך למנהלת מהל"ב.

ללמד מורים זה לא שונה באופן בסיסי מללמד תלמידים!

כמו בין תלמידים, גם בין מורים ישנם הבדלי רמות והדרישה שהציב משרד החינוך

ממורה, להשתמש במחשב באופן מושכל לצרכי הוראה, עלולה להלחיץ ולגרום

מתחים אצל חלק מהם שאינו מיומן בשימוש בכלי. היום בלמידה חייבים להתייחס

לשונוּת ולבנות תכניות מותאמות.

מטרת העל שלנו הם הילדים, ולכן דמות הבוגר הלומד חייבת להתאים לעידן המודרני

של התפוצצות המידע. כדי שהלמידה תהיה יעילה צריך לנפץ חלק מהמסגרות של

ההוראה המסורתית משום שעיקר תפקידו של המורה איננו לחנך במובן המקובל של

המילה, אלא לעזור לילד בהבניית הידע ולהתמצא בכלי. שיטות החקר החדשות

מעודדות ונותנות לגיטימציה לשאול שאלות ולאו דווקא לספק תשובות. מאחר

שהמורה מתווך ועוזר לתלמיד, מטבע הדברים הוא פחות מתעמת איתו. יתרה מכך,

יש היום לגיטימציה למורה ללמוד מתלמיד וזהו שינוי יסודי של כל התפיסה הלימודית

שלה הורגלנו.

בכיתת הלימוד המודרנית במהל"ב אין לוח ואין גיר. את מקומם תופס עט דיגיטלי

שכותב על לוח אינטראקטיבי ובאמצעותו מוזן הנכתב למחשב. כדי להשיג מידע זמין,

די לשוטט באתרים רלוונטיים באינטרנט מבלי לטרוח בחיפוש טורדני אחַר ספר

הנמצא בהשאלה. הרציונל של מעצבי השיטה אומר שהלימוד מתרחש בכל מקום

וזמן. הוכחנו במסגרת העבודה במרכז שגם באוכלוסיות חלשות לכאורה, ניתן דרך

עבודה נכונה להגיע להישגים מרשימים.

מהל"ב פועל גם בצורה ניהולית ייחודית, אומרת ראלי. כאשר אנחנו מחליטים לפתח

פרויקט, אנחנו בונים יוזמה חינוכית, הופכים אותה לתכנית אופרטיבית ואחר כך

מציגים אותה בפני צוות מומחים במשרד החינוך לקבלת תקציבים.

חובת ההוכחה על הצלחתו או כישלונו של הפרויקט חלה על צוות המרכז.

בנוסף על תפקידי שהוזכרו, שימשתי כנציגת מחוז הצפון בצוות גרעיני ארצי של מנהלי

מרכזי הדרכה ואחראית לפיתוח תכניות לימודים בשיתוף צוותים מובילים מבתי הספר

השונים. במחוז זכיתי להערכה אדירה ולכבוד.

אני מעלה על נס את התמיכה הרבה לה אני זוכה מן המשפחה - אריק והילדים,

שהקריבו הרבה למען הקריירה שלי. הילדים הכירו בעובדה שלאימא יש סיפוק

בעבודה והיא מאושרת, והתא המשפחתי המלוכד משרה אוירה נוחה ונעימה.

.